Ek ry ook sommer na sy huis toe en teister hom uit woede. As hy so ’n wafferse hings is, hoekom het hy nog nooit vir my en die kinders kom jammer sê vir die verdriet wat hy veroorsaak het nie?
Hy regverdig sy optrede omdat my vrou ingestem het. Om ’n man se ego te herstel verg baie, of dit kom nooit weer reg nie. Ons is eenvoudige skepsels. Ons soek net waardering en ’n klein bietjie erkenning vir wat ons vir ons gesinne doen en beteken – net ’n drukkie en dankie.